stanford-oval/wikipedia huggingface dataset:
พ่อแห่งแผ่นดิน

พ่อแห่งแผ่นดิน เป็นชื่อบทเพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 ขับร้องโดยศิลปินทั้งหมด 81 คน
ประวัติ

เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 สำนักงานเสริมสร้างเอกลักษณ์ของชาติ สำนักงานปลัดสำนักนายกรัฐมนตรี ร่วมกับสมาคมนักร้องแห่งประเทศไทย, สมาคมดนตรีแห่งประเทศไทย ในพระบรมราชูปถัมภ์, สถานีวิทยุโทรทัศน์กองทัพบกช่อง 5, โทรทัศน์รวมการเฉพาะกิจแห่งประเทศไทย และศาลาเฉลิมกรุง ได้จัดทำเพลงเทิดพระเกียรติ พ่อแห่งแผ่นดิน เพื่อให้ชาวไทยทั่วโลกใช้เป็นสื่อสัญลักษณ์ในการแสดงความจงรักภักดี แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีนักร้องร่วมขับร้องเพลงนี้ทั้งหมด 81 ท่าน ซึ่งเป็นจำนวนมากพอสมควร
รายชื่อผู้ประพันธ์เพลง พ่อแห่งแผ่นดิน > คำร้อง

ชาลี อินทรวิจิตร
อาจินต์ ปัญจพรรค์
สุนทรียา ณ เวียงกาญจน์
สุรพล โทณะวณิก
รายชื่อผู้ประพันธ์เพลง พ่อแห่งแผ่นดิน > ทำนอง

เรืออากาศตรี ศ.พิเศษ ดร.แมนรัตน์ ศรีกรานนท์
วิรัช อยู่ถาวร
พิมพ์ปฏิภาณ พึ่งธรรมจิตต์
จิรวุฒิ กาญจนะผลิน
รายชื่อผู้ประพันธ์เพลง พ่อแห่งแผ่นดิน > เรียบเรียงเสียงประสาน

กิตติ ศรีเปารยะ
รายชื่อผู้ขับร้องเพลง พ่อแห่งแผ่นดิน

| --- | --- |
นักร้องชาย จำนวน 41 คน: นักร้องหญิง จำนวน 40 คน
 สุเทพ วงศ์กำแหง  ชรินทร์ นันทนาคร  ธานินทร์ อินทรเทพ  วินัย พันธุรักษ์  มีศักดิ์ นาครัตน์  ชรัมภ์ เทพชัย  สเกน สุทธิวงศ์  พรเทพ เทพชัย  ศักดา อิทธิชัย  นิทัศน์ ละอองศรี  อโศก สุขศิริพรฤทธิ์  มนตรี สีหเทพ  กรกันต์ สุทธิโกเศศ  ฉัตรชัย ภู่โชติ  นนทวรรธน์ ภู่โชติ  ภาสกรณ์ รุ่งเรืองนพรัตน์  เอกรัตน์ แคว้นคอนฉิม  ทรงสิทธิ์ รุ่งนพคุณศรี  ธงไชย แมคอินไตย์  พันกร บุญยะจินดา  พรภิรมย์ พินทะปะกัง (ไมค์ ภิรมย์พร)  รณชัย ถมยาปริวัฒน์ (อ๊อด คีรีบูน)  วิชัย ปุญญะยันต์  วิภู กำเนิดดี  ศรราม เทพพิทักษ์  เศรษฐา ศิระฉายา  สบชัย ไกรยูรเสน (ฟอร์ด)  สมา สวยสด  สุทธิพงษ์ วัฒนจัง (ชมพู ฟรุ้ตตี้)  สุรชัย สมบัติเจริญ  เสรี รุ่งสว่าง  พลพล พลกองเส็ง  ชรัส เฟื่องอารมย์  วิรุจน์ สโรบล  เอ็ดเวิร์ด แวนโซ  สร่างศัลย์ เรืองศรี (หนู มิเตอร์)  มนตรี แพร่ศิริพุฒิพงศ์  ณรงค์ แซ่วี (รุ่ง สุริยา)  จารึก วิริยะกิจ  วสุ แสงสิงแก้ว  ธานี พูนสุวรรณ:  สวลี ผกาพันธ์  รวงทอง ทองลั่นทม  จินตนา สุขสถิตย์  ขวัญระวี กาญจนะผลิน  จิตติมา เจือใจ  โฉมฉาย อรุณฉาน  ดาวใจ ไพจิตร  ทิพย์วรรณ ปิ่นภิบาล  นันทวัน เมฆใหญ่  แพทย์หญิงพันทิวา สินรัชตานันท์  ลินจง บุญนากรินทร์  ศรวณี โพธิเทศ  อุมาพร บัวพึ่ง  อุไรวรรณ ทรงงาม  ธุรดี อารีรอบ  พรทิพย์ พันตาวงษ์  ภัทรภร บัวก้านทอง  สุพรรณี โคตรสุโน  สุภาพร เพฑูวิริยาเวทย์  กรรณิการ์ อารีสมาน  กัญญารัตน์ กุยสุวรรณ  ฉันทนา กิติยพันธ์  ธนพร แวกประยูร (ปาน)  ธีรนัยน์ ณ หนองคาย  นนทิยา จิวบางป่า  พัชริดา วัฒนา  สุดา ชื่นบาน  เสาวลักษณ์ ลีละบุตร  อรวรรณ วิเศษพงศ์  อรวี สัจจานนท์  อิสริยา คูประเสริฐ  นภาดา สุขกฤต  สิรินันท์ ว่องกุศลกิจ  ศิรินทรา นิยากร  จรรยา เผ่าจินดา (สด แจ่มศรี)  วงจันทร์ ไพโรจน์  ภัคประวีร์ ทองแย้ม  กรองทอง ทัศนพันธุ์  ศิริพร อยู่ยอด  แคทลียา ศริสวัสดิ์
แหล่งข้อมูลอื่น

ฟังเพลงพ่อของแผ่นดิน ที่เว็บ ททบ.5
ดาวน์โหลดเพลง จากเว็บของสำนักงานเสริมสร้างเอกลักษณ์ของชาติ เก็บถาวร 2007-06-09 ที่ เวย์แบ็กแมชชีน
ดาวน์โหลดเพลงและมิวสิกวีดีโอเพลงพ่อของแผ่นดิน ที่เว็บไซต์รถไฟฟ้าบีทีเอส เก็บถาวร 2007-06-06 ที่ เวย์แบ็กแมชชีน
MV เพลงพ่อแห่งแผ่นดิน
| ด ค กพระราชพิธีมหามงคลเฉลิมพระชนมพรรษา 80 พรรษา |
| --- | --- |
ตราสัญลักษณ์ • กิจกรรมเฉลิมพระเกียรติ • เรือเฉลิมพระเกียรติ • พ่อแห่งแผ่นดิน • รูปที่มีทุกบ้าน
การลูกเสือ

ตราของการลูกเสือ
การลูกเสือ (อังกฤษ: scouting) ได้อุบัติขึ้นเป็นแห่งแรกของโลก โดยโรเบิร์ต เบเดน โพเอลล์ บารอนที่ 1 เบเดน โพเอลล์ (Robert Baden-Powell, 1st Baron Baden-Powell) หรือ "บี-พี" (B-P) ที่สหราชอาณาจักร เมื่อ ค.ศ. 1907 สืบเนื่องจากการรบในสงครามบัวร์ (Boer war) ในการรักษาเมืองมาฟิคิง (Mafeking) ที่แอฟริกาใต้ในปี 1901 ซึ่งบี-พี ได้ตั้งกองทหารเด็กให้ช่วยสอดแนมการรบ จนรบชนะข้าศึกเมื่อกลับไปสหราชอาณาจักร ในปี 1907 จึงได้ทดลองนำเด็กชาย 20 คน ไปอยู่ค่ายพักแรมที่เกาะคบราวน์ซี (Blacksea Islands) ซึ่งได้ผลดีตามที่คาดหมายไว้ใน ค.ศ. 1908 บี-พี จึงได้ตั้งกองลูกเสือขึ้นเป็นครั้งแรกของโลก ที่สหราชอาณาจักร
ประวัติลูกเสือ

การลูกเสือเกิดขึ้นในสหราชอาณาจักรเป็นแห่งแรกในโลก เมื่อ พ.ศ. 2451 โดยพลโท ลอร์ด เบเดน เพาเวลล์ (Lord Baden Powell) หรือ B-P มูลเหตุจูงใจที่ตั้งกองลูกเสือขึ้นมาก็คือ ท่านไปรับราชการทหารโดยไปรักษาเมืองแมฟิคิง (Mafeking) อันเป็นเมืองขึ้นของสหราชอาณาจักรในสหภาพแอฟริกาใต้ ขณะนั้นเกิดสงครามบัวร์ (Boer)
ในการผจญศึกใหญ่คราวนั้น ท่านได้ฝึกเด็กขึ้นหน่วยหนึ่ง เพื่อช่วยราชการสงคราม เช่น เป็นผู้สื่อข่าว สอดแนม รักษาความสงบเรียบร้อยภายใน รับใช้ในการงานต่างๆ เช่น ทำครัวเป็นต้น ปรากฏว่าได้ผลดีมาก เพราะเด็กที่ได้รับการฝึกเหล่านั้นสามารถปฏิบัติหน้าที่ที่ใช้รับมอบหมายได้อย่างเข้มแข็งว่องไว ได้ผลดีไม่แพ้ผู้ใหญ่และบางอย่างกลับทำได้ดีกว่าผู้ใหญ่เสียอีก
เมื่อท่านกลับจากราชการสงครามเมืองมาฟฟิคิงแล้ว ท่านได้ร่างโครงการอบรมเด็กขึ้น มีหลักการคล้ายลูกเสือในปัจจุบัน ต่อมาในปี พ.ศ. 2450 ท่านได้ทดลองตั้ง Boy Scout ขึ้นเป็นกองแรกที่ เกาะบราวน์ซี ไอแลนด์ (Brown Sea Island )โดยเกลี้ยกล่อมเด็กที่เที่ยวเตร่อยู่ในที่ต่างๆ มาอบรมแล้วท่านได้คอยคุมการฝึกตามโครงการด้วยตนเอง และได้ผลดีสมความมุ่งหมายทุกประการจึงทำให้เกิดความบันดาลใจ ในอันที่จะขยายกิจการให้กว้างขวางออกไปในวันข้างหน้า
พอถึงปี พ.ศ. 2455 รัฐบาลสหราชอาณาจักรได้ประกาศรับรองฐานะของลูกเสือเป็นทางการพร้อมกับออกกฎหมายคุ้มครองให้ด้วย จากนั้นการลูกเสือของบริติชก็เจริญแพร่หลายออกไปเป็นลำดับมา
คติพจน์ที่ท่านลอร์ดบาเดนเพาเวลล์ได้ให้ไว้แก่ลูกเสือก็คือ BE PREPARED (จงเตรียมพร้อม)
หนังสือ Scouting for boys พิมพ์ออกจำหน่ายทั้งหมด 6 เล่มและประเทศต่างๆที่มีกิจการ Scout ก็มักเคยพิมพ์ออกเผยแพร่สำหรับผู้ที่สนใจรวมทั้งประเทศไทยด้วย
ต่อมา พลโท โรเบิร์ต เบเดน โพเอลล์ ได้รับการแต่งตั้งให้เป็น บารอน ซึ่งบรรดาศักดิ์นี้พระราชทานโดยสมเด็จพระเจ้าจอร์จ ที่ 5 เเห่งสหราชอาณาจักร  ในปี พ.ศ. 2472 ทำให้เขาเป็นสมาชิกสภาขุนนาง ซึ่งตามประเพณีของบริติชผู้ที่ได้รับพระราชทานบรรดาศักดิ์ ตั้งแต่บารอนขึ้นไป จะต้องมีชื่อสถานที่ต่อท้าย ซึ่งเขาเลือกเอา กิลเวลล์ (Gil Well Park) ที่เป็นชื่อของศูนย์ฝึกอบรมผู้บังคับบัญชาลูกเสือนานาชาติ ทำให้เขาได้ชื่อตามบรรดาศักดิ์ว่า บารอน เบเดน โพเอลล์ แห่ง กิลเวลล์ แต่คนทั่วไปมักนิยมเรียก ลอร์ด เบเดน โพเอลล์ ในการชุมนุม Scout ครั้งแรกของโลกในปี พ.ศ. 2463 ที่ประชุมผู้แทน Scout จากประเทศต่างๆ ก็ประกาศให้เขาเป็นประมุขของ Scout ตลอดกาล และทุกคนเรียกท่านอย่างย่อๆว่า B-P
ลอร์ด เบเดน โพเอลล์  ( บี.พี. ) ชาวบริติช สหราชอาณาจักร (เกิด 22 กุมภาพันธ์ ค.ศ. 1857) ในวัยเด็กโพเอลล์ ชอบท่องเที่ยวพักแรม จึงรักธรรมชาติ ชอบร้องเพลง และมีความรู้ในการใช้แผนที่เป็นอย่างดี เมื่ออายุ 19 ปี ได้รับราชการทหารเป็นร้อยตรี ไปประจำการ ณ อาณานิคมบริติชราชและแอฟริกา โพเอลล์เป็นทหาร มีเงินเดือนน้อยจึงรู้จักใช้จ่ายอย่างประหยัด เข้มแข็งและอดทน หลังจากปลดประจำการแล้ว ได้นำประสบการณ์ตอนเป็นทหาร เช่น การฝึกสอนเด็กๆ ให้รู้จักทำหน้าที่เป็นผู้สื่อข่าว และเป็นผู้บำเพ็ญประโยชน์ มาพัฒนาแนวคิดเป็นขบวนการลูกเสือ โดยในปี 1907 โพเอลล์ได้รวบรวมเด็ก 20 คน ให้ไปอยู่กับเขาที่เกาะบราวน์ซี ในช่องแคบอังกฤษ ซึ่งนับเป็นการพักแรมครั้งแรกของลูกเสือ และต่อมาได้มีการก่อตั้งกองลูกเสือขึ้นอย่างจริงจัง โพเอลล์ใช้ชีวิตในบั้นปลายอยู่ที่เคนยา แอฟริกาในช่วงอายุ 80 ปี และเสียชีวิต เมื่อวันที่ 8 มกราคม ค.ศ. 1942 ที่บริติชเคนย่า
ลูกเสือในประเทศไทย

บทความหลัก: คณะลูกเสือแห่งชาติ
พระบาทสมเด็จพระมงกุฎเกล้าเจ้าอยู่หัว ได้ทรงพระราชทานกำเนิดลูกเสือไทยขึ้นเมื่อวันที่ 1 กรกฎาคม พ.ศ. 2454 (ค.ศ. 1911)โดยทรงตั้งกองลูกเสือกองแรกขึ้นที่โรงเรียนมหาดเล็กหลวง (วชิราวุธวิทยาลัย ในปัจจุบัน) และจัดตั้งกองลูกเสือตามโรงเรียน ต่าง ๆ ให้กำหนดข้อบังคับลักษณะปกครองลูกเสือขึ้น รวมทั้งพระราชทาน คำขวัญให้ลูกเสือว่า “เสียชีพ อย่าเสียสัตย์ ”
กิจการลูกเสือในประเทศไทยยังคงได้รับการสืบสานให้เจริญก้าวหน้ามาโดยลำดับนับจนปัจจุบัน โดยมี พระบาทสมเด็จพระวชิรเกล้าเจ้าอยู่หัว ทรงเป็นประมุขคณะลูกเสือแห่งชาติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จเจ้าฟ้าฯ กรมพระศรีสวางควัฒน วรขัตติยราชนารี และ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงเป็นองค์อุปถัมภ์คณะลูกเสือแห่งชาติ
ลูกเสือ คือ เยาวชนชายและหญิงอายุระหว่าง 6 – 25 ปี (25 ปี สำหรับนักศึกษาที่เรียนครู)ที่รับการฝึกอบรมตามหลักสูตรวิชาลูกเสือ โดยยึดมั่นในหลักการ (Principle) วิธีการ (Method) และวัตถุประสงค์ (Purpose) ของการลูกเสือ (Scouting) อย่างเคร่งครัดตามพระราชบัญญัติลูกเสือ พ.ศ. 2551 และข้อบังคับคณะลูกเสือแห่งชาติว่าด้วยการปกครอง หลักสูตรและวิชาพิเศษลูกเสือ พ.ศ. 2509 ได้กำหนดประเภทและเหล่าลูกเสือว่า ลูกเสือมี 4 ประเภท คือ สำรอง สามัญ สามัญรุ่นใหญ่ วิสามัญ และอาจจัดให้มีลูกเสือเหล่าสมุทร และลูกเสือเหล่าอากาศได้ สำหรับลูกเสือที่เป็นหญิง อาจใช้ชื่อเรียกว่า เนตรนารี หรือชื่ออื่นซึ่งได้รับความเห็นชอบจากคณะกรรมการบริหารลูกเสือแห่งชาติให้หมายถึง ลูกเสือที่เป็นหญิงด้วย
1. ลูกเสือสำรอง (Cub Scout)
อายุ 7 – 9 ปี
คติพจน์: ทำดีที่สุด (Do your best)
2. ลูกเสือสามัญ (Scout)
อายุ 10 - 12 ปี
คติพจน์: จงเตรียมพร้อม (Be prepared)
3. ลูกเสือสามัญรุ่นใหญ่ (Senior Scout)
อายุ 13 – 15 ปี
คติพจน์: มองไกล (Look wide)
4. ลูกเสือวิสามัญ (Rover)
อายุ 16 - 25 ปี
คติพจน์: บริการ (Service)
แหล่งข้อมูลอื่น

คณะลูกเสือแห่งชาติ
โรงพยาบาลดารารัศมี

| --- | --- |
ชื่อย่อ: ดร.รพ.ตร.
ก่อตั้ง: 1 ตุลาคม พ.ศ. 2523
ประเภท: โรงพยาบาลของรัฐ   สังกัดโรงพยาบาลตำรวจ
ที่ตั้ง: ตำบลริมใต้ อำเภอแม่ริม จังหวัดเชียงใหม่
ผู้บังคับการโรงพยาบาล (ผบก.ดร.รพ.ตร.): พลตำรวจตรี แสวง เที่ยงใจ
องค์กรปกครอง: โรงพยาบาลตำรวจ
เว็บไซต์: www.darahospital.go.th
โรงพยาบาลดารารัศมี (Dararassamee Hospital) โรงพยาบาลของรัฐในสังกัดโรงพยาบาลตำรวจ ตั้งชื่อตามพระนามของเจ้าดารารัศมี พระราชชายา
ประวัติ

กิจการแพทย์ตำรวจได้เริ่มขึ้นเมื่อ พ.ศ. 2441 รัฐบาลได้เปลี่ยนโรงพยาบาลสำหรับรักษาหญิงโสเภณีที่หลังวัดพลับพลาไชย ซึ่งสร้างปี พ.ศ. 2440 มาเป็นโรงพยาบาลตำรวจสำหรับพลตระเวน เพื่อรักษาตำรวจที่เจ็บป่วยพิสูจน์บาดแผลและชันสูตรพลิกศพ เพื่อประกอบการพิจารณาคดีต่าง ๆ
ต่อมาสมเด็จพระศรีนครินทราบรมราชชนนี ทรงมีพระราชประสงค์ที่จะให้แพทย์ตำรวจปฏิบัติงานในส่วนภูมิภาค พร้อมรับสั่งให้ผู้อำนวยการโรงพยาบาลตำรวจเข้าเฝ้า ณ พระตำหนักภูพิงค์ราชนิเวศน์ จังหวัดเชียงใหม่ ในวันที่ 21 มกราคม พ.ศ. 2512 แต่ขณะนั้นทำได้เพียงส่งแพทย์ไปช่วยราชการภูธรชายแดน และออกหน่วยแพทย์เคลื่อนที่เป็นครั้งคราวเท่านั้น ต่อมาพระบาทสมเด็จพระเจ้าอยู่หัวภูมิพลอดุลยเดชฯ ทรงมีพระราชดำริให้จัดตั้งสถานพยาบาลของกรมตำรวจประจำภาคต่าง ๆ ขึ้น โดยเริ่มดำเนินการในภาคเหนือเป็นแห่งแรก กระทั่งในวันที่ 26 เมษายน พ.ศ. 2522 กองแพทย์ได้รับการยกฐานะเป็น สำนักงานแพทย์ใหญ่ (พต.) มีการแบ่งส่วนราชการภายในเป็น 4 กองบังคับการ และ 1 งาน โดยมีงานโรงพยาบาลดารารัศมี เป็นหนึ่งในนั้น
กรมตำรวจได้จัดสรรงบประมาณก่อสร้างอาคาร และประกาศจัดตั้งเป็น "โรงพยาบาลดารารัศมี" ที่อำเภอแม่ริม จังหวัดเชียงใหม่ รวมทั้งเปิดดำเนินการเมื่อวันที่ 1 ตุลาคม พ.ศ. 2523 เป็นโรงพยาบาลขนาด 30 เตียง เป็นโรงพยาบาลขึ้นตรงต่อสำนักแพทย์ใหญ่ กรมตำรวจ และในวันที่ 4 เมษายน พ.ศ. 2548 โรงพยาบาลตำรวจ ได้รับการยกฐานะให้เป็นหน่วยงานในระดับกองบัญชาการ โดยควบรวมสำนักงานแพทย์ใหญ่ (พต.) เข้าด้วยกัน ขึ้นตรงต่อสำนักงานตำรวจแห่งชาติ ตามพระราชกฤษฎีการแบ่งส่วนราชการ สำนักงานตำรวจแห่งชาติ พ.ศ. 2548 ส่งผลให้โรงพยาบาลดารารัศมี เป็นโรงพยาบาลในสังกัดโรงพยาบาลตำรวจ สำนักงานตำรวจแห่งชาติ
ชุติมา นัยนา

| ชุติมา นัยนา |
| --- | --- |
ชื่อเล่น: เอ้
เกิด: 10 สิงหาคม พ.ศ. 2510 (57 ปี) อุมาพร นัยนานนท์ จังหวัดชลบุรี
อาชีพ: นักแสดง, พิธีกร, นักร้อง
ปีที่แสดง: พ.ศ. 2531-ปัจจุบัน
ผลงานเด่น: อบสวาท - ริษยา (2534) ริน - บ้านนี้มีรัก (2549-2559) หม่อมต่วน - เพชรกลางไฟ (2560) 
ฐานข้อมูล
IMDb
ThaiFilmDb
ชุติมา นัยนา นักแสดง นางแบบหญิงชาวไทย ดำรงตำแหน่งนางสาวไทย ปี พ.ศ. 2530 และเป็นตัวแทนสาวไทยในการประกวดมิสยูนิเวิร์ส 1987 ที่ สิงคโปร์
ประวัติ

ชุติมา นัยนา ชื่อเล่น เอ้ เกิดเมื่อวันที่ 10 สิงหาคม พ.ศ. 2510 ชุติมา จบการศึกษาชั้นมัธยมศึกษาตอนต้นจาก โรงเรียนสิงห์สมุทร ระดับมัธยมศึกษาตอนปลายจาก โรงเรียนบดินทรเดชา (สิงห์ สิงหเสนี) และ ระดับอุดมศึกษาจาก คณะมนุษยศาสตร์ มหาวิทยาลัยหอการค้าไทย
ชุติมา เริ่มประกวดนางงามเวทีแรกคือ นางสาวถิ่นไทยงาม 2530 ซึ่งได้รับตำแหน่งชนะเลิศ จากนั้นในปีเดียวกันประกวดนางสาวไทย ได้รับตำแหน่งชนะเลิศ ปี พ.ศ. 2530 เป็นตัวแทนสาวไทยไปประกวดมิสยูนิเวิร์ส 1987 ที่ สิงคโปร์ ไม่ผ่านเข้ารอบหลังจากหมดตำแหน่งได้เริ่มแสดงละครเรื่อง แผลเก่า รับบทเป็น "เรียม" ออกอากาศทางช่อง 7 สี และมีผลงานละครมากมายหลายเรื่องทั้งจอเงินและจอแก้ว ชุติมา นัยนา ยังเคยมีผลงานอัลบั้มเพลงเป็นของตนเอง 1 ชุดในค่ายคีตา เรคคอร์ดส ชื่อ หัวงู และประสบผลสำเร็จในระดับกลางถึงดีงานล่าสุดในละคร บ้านนี้มีรัก
ผลงาน > ละครโทรทัศน์ > ละครพิเศษ

พ่อขุนผาเมือง (ช่อง 5)
ผลงาน > ละครโทรทัศน์ > ละครที่ไม่ได้ออกอากาศ

2534 ไทรโศก (ช่อง 7) รับบทเป็น อุษา
2544 หลงไฟ (ช่อง itv)
ผลงาน > ละครโทรทัศน์ > ละครซิทคอม

2533 ตะกายดาว (ช่อง 9)
2536 คู่ชื่นชุลมุน (ช่อง 5) (รับเชิญ)
2549 - 2559 บ้านนี้มีรัก (ช่อง 9 / ช่องวัน 31) รับบท รสริน อยู่เจริญยิ่ง (ริน)
2554 บ้านนี้ที่บางรัก (ช่อง 9) รับบท รสริน อยู่เจริญยิ่ง (ริน)
2561 สุภาพบุรุษสุดซอย (ช่องวัน 31) รับบท แมว (รับเชิญ)
2566 โอมเพี้ยงอาจารย์คง (ช่องเวิร์คพอยท์) รับบท ซูซี่ (รับเชิญ)
ผลงาน > ละครโทรทัศน์ > ภาพยนตร์

น.ส.บังอร (2531)
แม่นาคอาละวาด (2532)
ขอชื่อ สุธี สามสี่ชาติ (2533)
รอยไถ (2533)
กระสือกัดปอบ (2533)
ภารกิจบิดระเบิดรัก (2549)
ผู้หญิง 5 บาป (2545) (รับเชิญ)
สมานฉัน (2553)
พี่นาค (2562)
ผลงาน > พิธีกร

เฮฮาสภาประชาชน ช่อง 9
คุยข่าวซอกแซก จีเอ็มเอ็ม 25
ผลงาน > งานเพลง > อัลบั้ม ตอนที่ ๑ พิษเธอหวาน...เกินห้ามใจ ปี พ.ศ. 2536

หัวงู
สำนึกบุญคุณ
โทษฟ้า
โรคภูมิแพ้
แพ้ใจ
จ้างก็ไม่กลัว
ไสหัวไป
ขอเพียงน้ำใจ
มอบตัว
ยอมทุกอย่าง
แหล่งข้อมูลอื่น

ชุติมา นัยนา ที่อินสตาแกรม
| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024 
รายนามนางสาวสยาม:  กันยา เทียนสว่าง  วณี เลาหเกียรติ  วงเดือน ภูมิรัตน์  มยุรี วิชัยวัฒนะ  พิศมัย โชติวุฒิ 
รายนามนางสาวไทย:  เรียม เพศยนาวิน  สว่างจิตต์ คฤหานนท์  ลัดดา สุวรรณสุภา  อัมพร บุรารักษ์  อุษณีย์ ทองเนื้อดี  ประชิตร์ ทองอุไร  อนงค์ อัชชวัฒนา  สุชีลา ศรีสมบูรณ์  อาภัสรา หงสกุล  จีรนันทน์ เศวตนันทน์  ประภัสสร พานิชกุล  อภันตรี ประยุทธเสนีย์  แสงเดือน แม้นวงศ์  วารุณี แสงศิรินาวิน  นิภาภัทร สุดศิริ  กนกอร บุญมา  สาวิณี ปะการะนัง  ธารทิพย์ พงษ์สุข  ทวีพร คลังพลอย  ชุติมา นัยนา  ภรณ์ทิพย์ นาคหิรัญกนก  ยลดา รองหานาม  ภัสราภรณ์ ชัยมงคล  จิระประภา เศวตนันทน์  อรอนงค์ ปัญญาวงศ์  ฉัตฑริกา อุบลศิริ  อารียา สิริโสภา  ภาวดี วิเชียรรัตน์  สรวงสุดา ลาวัณย์ประเสริฐ  ชลิดา เถาว์ชาลี  อภิสมัย ศรีรังสรรค์  ปนัดดา วงศ์ผู้ดี  สุจิรา อรุณพิพัฒน์  ปฏิพร สิทธิพงศ์  ชาลิสา บุญครองทรัพย์  สิรินทร์ยา สัตยาศัย  ลลนา ก้องธรนินทร์  อังคณา ตรีรัตนาทิพย์  พรรณประภา ยงค์ตระกูล  อรวิภา กนกนทีสวัสดิ์  กฤชภร หอมบุญญาศักดิ์  ปริศนา กัมพูสิริ  อัจฉราภรณ์ กนกนทีสวัสดิ์  วิลาสินี จันทร์วุฒิวงศ์  ธนพร ศรีวิราช  สิรีธร ลีห์อร่ามวัฒน์  ณัฐพัชร พงษ์ประพันธ์  มานิตา ดวงคำ ฟาร์เมอร์  ชนนิกานต์ สุพิทยาพร  พนิดา เขื่อนจินดา 
รายละเอียด:  รายชื่อ  รางวัลพิเศษ
วิมานมะพร้าว

| วิมานมะพร้าว |
| --- | --- |

ประเภท: ละครโทรทัศน์
สร้างโดย: พอดีคำ
ดนตรีแก่นเรื่องเปิด: วิมานมะพร้าว โดย อนรรฆภัทร ไทยเขียว - วรกัญญา สีคงคต
ภาษาต้นฉบับ:  ภาษาไทย
จำนวนตอน: 17 ตอน
การผลิต
ผู้อำนวยการผลิต: ธงชัย ประสงค์สันติ
สถานที่ถ่ายทำ:  ประเทศไทย
ความยาวตอน: 130 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 12 พฤศจิกายน 2556 – 7 มกราคม 2557
วิมานมะพร้าว เป็นบทประพันธ์ของแก้วเก้า ถูกสร้างครั้งแรกในรูปแบบภาพยนตร์เมื่อปี พ.ศ. 2534 ผลิตโดย บริษัท กันตนา โมชั่น พิคเจอร์ จำกัด นำแสดงโดยสิเรียม ภักดีดำรงฤทธิ์ และศตวรรษ ดุลยวิจิตร ถือเป็นภาพยนตร์ไทยที่ประสบความสำเร็จอย่างมาก จนทำให้มีแผนที่จะสร้างภาค 2 ต่อ โดยทางผู้แต่งบทประพันธ์ แก้วเก้า ได้เขียนพล็อตภาค 2 ให้เรียบร้อยแล้ว แต่ในที่สุดก็ไม่ได้มีการสร้างภาพยนตร์ภาคต่อแต่อย่างใด ต่อมาถูกนำมาสร้างเป็นละครโทรทัศน์ไทยเมื่อปี พ.ศ. 2537 ผลิตโดยดาราวิดีโอ นำแสดงโดยศตวรรษ ดุลยวิจิตร และชฎาพร รัตนากร ออกอากาศเมื่อวันที่ 29 กรกฎาคม 2537 ถึง 9 ตุลาคม 2537 ทางสถานีโทรทัศน์สีกองทัพบกช่อง 7 และนำกลับมาสร้างใหม่อีกครั้งปี พ.ศ. 2556 ผลิตโดย พอดีคำ ออกอากาศทางสถานีโทรทัศน์สีกองทัพบกช่อง 7 นำแสดงโดยธันวา สุริยจักร และฑิฆัมพร ฤทธิ์ธาอภินันท์ ได้เริ่มถ่ายทำตั้งแต่วันที่ 10 พฤษภาคม 2556 ซึ่งออกอากาศเมื่อวันที่ 12 พฤศจิกายน 2556 ถึง 7 มกราคม 2557 ออกอากาศซ้ำในช่วงละครดังที่คิดถึง วันจันทร์ถึงวันศุกร์ เวลา 09.20 - 11.20 น. วันที่ 23 กันยายน ถึง 18 ตุลาคม 2564
เรื่องย่อ

อาก๋ง ผู้ล่วงลับแต่วิญญาณยังคงห่วงโรงงานแปรรูปมะพร้าวเนื่องจากรู้ว่าผู้จัดการวางแผนยักยอกเงินและหวังทำลายชื่อเสียงโรงงาน มีเพียง จุลลา วิศวกรสาวสวยประจำโรงงานคนเดียวเท่านั้นที่มองเห็นและสื่อสารกับวิญญาณอาก๋งได้ อาก๋งจึงตามอ้อนวอนกึ่งบังคับให้จุลลาช่วยเปิดโปงแผนการร้ายและพยายามผลักดันให้ความรักระหว่างเธอกับหลานชายของเขาลงเอยกันด้วยดี
นักแสดง

| ปี | พ> ศ. 2534 | พ> ศ. 2537 | พ> ศ. 2556 |
| --- | --- | --- | --- |
| รูปแบบ | ภาพยนตร์ 35 มม. | ละคร ช่อง7 | ละคร ช่อง7 |
| ผู้สร้าง | บริษัท กันตนา โมชั่น พิคเจอร์ จำกัด | ดาราวิดีโอ | พอดีคำ |
| บทภาพยนตร์/บทโทรทัศน์ | วาณิช จรุงกิจอนันต์ | ภาวิต - ลุลินารถ | ปาตีร์ |
| ผู้กำกับการแสดง | ธีรภัทร ฟุ้งเดช | จรูญ ธรรมศิลป์ | ชัชวาล ศาสวัตกลูน |
บทบาท: นักแสดงหลัก
| สืบสาย | ศตวรรษ ดุลยวิจิตร | ศตวรรษ ดุลยวิจิตร | ธันวา สุริยจักร |
| จุลลา | สิเรียม ภักดีดำรงฤทธิ์ | ชฎาพร รัตนากร | ฑิฆัมพร ฤทธิ์ธาอภินันท์ |
| อาก๋ง (เจ้าสัว) | เศรษฐา ศิระฉายา | ปัญญา นิรันดร์กุล | สัญญา คุณากร |
| แสบ | มอริส เค | ติ๊ก ชีโร่ | ตะวัน จารุจินดา |
| ทรงเดช | อนันต์ บุนนาค | นฤเบศร์ จินปิ่นเพ็ชร | อัศนัย เทียนทอง |
| เดือนพิไล | กันตา ดานาว | รุ้งทอง ร่วมทอง | ธัญยกันต์ ธนกิตติ์ธนานนท์ |
| น้ำหวาน | วัชรารัศมี สุนทรพนาเวช |  | พิมประภา ตั้งประภาพร |
| พี่โย้ | ศุภกร อุดมชัย (หมี ปลื้ม) | ศุภกร อุดมชัย (หมี ปลื้ม) | แมทธิว พอล ดีน |
| ตง | ปัญญา นิรันดร์กุล | กำธร ทัพคัลไลย | ตระการ พันธุมเลิศรุจี |
| เง็ก | ดวงตา ตุงคะมณี | ปิยะมาศ โมนยะกุล | ณหทัย พิจิตรา |
| จำรัส | ชลิต เฟื่องอารมย์ | ชนประคัลภ์ จันทร์เรือง | ปราบ ยุทธพิชัย |
| ดารา | ดวงดาว จารุจินดา | อาภาพร กรทิพย์ | ไปรมา รัชตะ |
สมหมาย: 
| หยิก |  | โบ๊ท วิบูลย์นันท์ | รวิช ไรวินท์ |
| ลีลา |  | จันทนา ศิริผล | รุ้งลาวัลย์ โทนะหงษา |
| ถัด |  | ทองขาว ภัทรโชคชัย | กิ๊ฟ ชวนชื่น |
รางวัล > ภาพยนตร์ พ.ศ. 2534

| งานประกาศผลรางวัล | รางวัล | ผู้เข้าชิง | ผลรางวัล |
| --- | --- | --- | --- |
| รางวัลตุ๊กตาทอง (พระสุรัสวดี) | รางวัลพิเศษ รางวัลการทำเทคนิคพิเศษ | ลำเนาว์ สุตโต | ชนะ |
| รางวัลโล่เกียรติยศ | ประเภททำรายได้สูงสุด | ภาพยนตร์ วิมานมะพร้าว | ชนะ |
| รางวัลโล่เกียรติยศ | แสดงความยินดีกับคณะผู้สร้างภาพยนตร์ยอดเยี่ยม | ภาพยนตร์ วิมานมะพร้าว | ชนะ |
รางวัล > ละคร พ.ศ. 2537

| งานประกาศผลรางวัล | รางวัล | ผู้เข้าชิง | ผลรางวัล |
| --- | --- | --- | --- |
| รางวัลเมขลา | รางวัลผู้แสดงประกอบชายดีเด่น | ศิริศักดิ์ นันทเสน | ชนะ |
รางวัล > ละคร พ.ศ. 2556

| งานประกาศผลรางวัล | รางวัล | ผู้เข้าชิง | ผลรางวัล |
| --- | --- | --- | --- |
| Drama Award 2013 | คู่จิ้นแห่งปี  Drama Award 2013 | ธันวา สุริยจักร - เชียร์ ฑิฆัมพร | ชนะ |
| Drama Award 2013 | นักแสดงนำหญิงแห่งปี | เชียร์ ฑิฆัมพร | ชนะ |
| Drama Award 2013 | นักแสดงดาวรุ่งชายแห่งปี | ธันวา สุริยจักร | เสนอชื่อเข้าชิง |
| Poll แฟนละคร ช่อง 7 | คู่ขวัญ-คู่จิ้น ยอดนิยม ปี 2556 | ธันวา สุริยจักร - เชียร์ ฑิฆัมพร | ชนะ |
| Poll แฟนละคร ช่อง 7 | นักแสดงนำหญิงยอดนิยมปี 2556 | เชียร์ ฑิฆัมพร | ชนะ |
| Poll แฟนละคร ช่อง 7 | นักแสดงนำชายยอดนิยมปี 2556 | ธันวา สุริยจักร | ชนะ |
| Poll แฟนละคร ช่อง 7 | ละครยอดนิยมปี 2556 | ละคร วิมานมะพร้าว | ชนะ |
แหล่งข้อมูลอื่น

เรื่องย่อ ละคร วิมานมะพร้าว : Gossipstar เก็บถาวร 2014-02-09 ที่ เวย์แบ็กแมชชีน ที่MThai
วินธัย สุวารี

| พลตรีวินธัย สุวารีป> ช., ป.ม., ส.ช. |
| --- | --- |
ชื่อเล่น: ต๊อด
เกิด: 7 สิงหาคม พ.ศ. 2512 (55 ปี) วินธัย สุวารี
คู่สมรส: อภิรดี ภวภูตานนท์ ณ มหาสารคาม (2556-ปัจจุบัน)
คู่ครอง: ปริศนา กล่ำพินิจ (?-2549; เลิกรา)
ปีที่แสดง: 2550-ปัจจุบัน
ผลงานเด่น: สมเด็จพระเอกาทศรถ จากตำนานสมเด็จพระนเรศวรมหาราช

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพบกไทย
ประจำการ: พ.ศ. 2536–ปัจจุบัน
ชั้นยศ:  พลตรี
 
พลตรี วินธัย สุวารี  (ชื่อเล่น: ต๊อด; เกิด: 7 สิงหาคม พ.ศ. 2512) ปัจจุบันดำรงตำแหน่งโฆษกกองทัพบก อดีตโฆษกกองอำนวยการรักษาความมั่นคงภายในราชอาณาจักร (กอ.รมน.) ผู้อำนวยการสำนักโฆษก สำนักงานปฏิบัติภารกิจรักษาความมั่นคงภายในกองทัพบก อดีตโฆษกคณะรักษาความสงบแห่งชาติ และอดีตโฆษกกองทัพบก และอดีตนักแสดงชาวไทย ที่มีผลงานแสดงเด่นในการรับบทเป็น สมเด็จพระเอกาทศรถ จากภาพยนตร์เรื่อง ตำนานสมเด็จพระนเรศวรมหาราช
ประวัติ

พลตรี วินธัย สุวารี เป็นบุตรคนกลางจากทั้งหมดสามคนของพลตำรวจโท วันชัย สุวารี อดีตนักกีฬาฟุตบอลทีมชาติไทย กับเตือนใจ สุวารี มีพี่สาวชื่อวาศินี วัฒนสุวรรณ ผู้ถือหุ้นของบริษัท ซันไทยอุตสาหกรรมถุงมือยาง จำกัด (มหาชน) และน้องชายคือนาวาอากาศเอก วุฒิกร สุวารี เสนาธิการศูนย์การทหารอากาศโยธิน หน่วยบัญชาการอากาศโยธิน กองทัพอากาศ ผู้ช่วยโฆษกกองทัพอากาศ
วินธัยสำเร็จการศึกษาระดับประถมศึกษาที่โรงเรียนอักษรเจริญ ระดับมัธยมศึกษาที่วชิราวุธวิทยาลัย และโรงเรียนเตรียมทหาร รุ่นที่ 30  ระดับปริญญาตรี วิศวกรรมศาสตรบัณฑิต สาขาวิศวกรรมไฟฟ้า โรงเรียนนายร้อยพระจุลจอมเกล้า รุ่นที่ 41 และระดับปริญญาโท รัฐประศาสนศาสตรมหาบัณฑิต สาขาวิชาการบริหารทั่วไป มหาวิทยาลัยบูรพา
วินธัยเข้าสู่วงการแสดงด้วยการได้รับการคัดเลือกจากหม่อมเจ้าชาตรีเฉลิม ยุคล ให้เป็นนักแสดงนำในบทสมเด็จพระเอกาทศรถ ในภาพยนตร์เรื่อง ตำนานสมเด็จพระนเรศวรมหาราช ซึ่งหม่อมเจ้าชาตรีเฉลิมต้องการนักแสดงที่เป็นนายทหารจริง ๆ เช่นเดียวกับบทสมเด็จพระนเรศวรมหาราชที่รับบทโดยวันชนะ สวัสดี จากนั้นจึงได้เรียนการแสดงเป็นระยะเวลา 9 เดือน
ในปี พ.ศ. 2557 กองทัพบกมีการประกาศกฏอัยการศึก พันเอก วินธัย สุวารี (ยศในขณะนั้น) เป็นผู้อ่านประกาศและคำสั่ง กอ.รส. เผยแพร่ทางโทรทัศน์ และเมื่อพลเอก ประยุทธ์ จันทร์โอชา รัฐประหารในนาม คณะรักษาความสงบแห่งชาติ (คสช.) พันเอก วินธัย ก็เป็นผู้อ่านประกาศและคำสั่งของ คสช. ด้วย
พลตรี วินธัย สุวารี  มีชื่อที่เรียกกันจนติดปากว่า "ผู้พันต๊อด" และยังเป็นนักร้องนำของวงดนตรีของกองทัพอีกด้วย
ชีวิตส่วนตัว

พลตรี วินธัยมีความใฝ่ฝันที่อยากเป็นข้าราชการมาตั้งแต่เด็ก โดยมีบิดาซึ่งเป็นตำรวจเป็นแรงบันดาลใจ แต่บิดามีความรู้สึกชอบทหารมากกว่าจึงแนะนำให้วินธัยเป็นทหาร วินธัยอธิบายชื่อจริงว่าบิดาเป็นผู้ตั้งให้ โดยเป็นชื่อภูเขาลูกหนึ่งในอินเดีย ส่วนชื่อเล่นว่า "ต๊อด" นั้น เป็นเสียงเครื่องมืออิเล็กทรอนิกส์สมัยก่อนที่เมื่อเคาะแล้วจะมีเสียงดังกล่าว
พลตรี วินธัย เคยคบหากับปริศนา กล่ำพินิจ อดีตนักแสดง แต่ภายหลังได้เลิกรากันไป ปัจจุบัน พันเอก วินธัยได้จดทะเบียนสมรสกับอภิรดี ภวภูตานนท์ ซึ่งเป็นนักแสดงเช่นกัน เมื่อปี พ.ศ. 2556
นอกจากนี้แล้ว ยังเป็นนักกีฬาเจ็ตสกีด้วย โดยเข้าร่วมแข่งขันในนามทีมชาติไทยในรายการเจ็ตสกีโลก 2015 ที่สหรัฐอเมริกา[ต้องการแหล่งอ้างอิงดีกว่านี้]
การงาน

ประวัติตำแหน่งและการทำงาน
พ.ศ. 2537-2538  : รองผู้บังคับตอน เรดาร์ ศปภอ.ทบ.2
พ.ศ. 2538-2539  : ผู้บังคับหมวดกองร้อยทหารปืนใหญ่ต่อสู้อากาศยาน
กองพันทหารปืนใหญ่ต่อสู้อากาศยานที่ 1 รักษาพระองค์
พ.ศ. 2539-2540  : รองผู้บังคับกองร้อยทหารปืนใหญ่ต่อสู้อากาศยาน
กองพันทหารปืนใหญ่ต่อสู้อากาศยานที่ 1 รักษาพระองค์
พ.ศ. 2540-2542  : ช่วยราชการตำแหน่ง นายทหารคนสนิทรองผู้บัญชาการทหารบก
พ.ศ. 2542-2544  : ช่วยราชการตำแหน่ง นายทหารคนสนิทผู้บัญชาการทหารสูงสุด
พ.ศ. 2544-2545  : หัวหน้าศูนย์ต่อสู้ป้องกันภัยทางอากาศ
กองพันทหารปืนใหญ่ต่อสู้อากาศยานที่ 1 รักษาพระองค์
พ.ศ. 2545-2546  : ประจำโรงเรียนเสนาธิการทหารบก
พ.ศ. 2546-2547  : นายทหารยุทธการกรมทหารปืนใหญ่ที่ 9
พ.ศ. 2547-2548  : ประจำกองกิจการพลเรือนกองทัพภาคที่ 1
พ.ศ. 2548-2554 : ผู้ช่วยอำนวยการกองข่าว กองทัพน้อยที่ 1
พ.ศ. 2554-3 ตุลาคม พ.ศ. 2557 : รองโฆษกกองทัพบก
พ.ศ. 2557 : โฆษกกองอำนวยการรักษาความสงบเรียบร้อย และคณะรักษาความสงบแห่งชาติ
3 ตุลาคม พ.ศ. 2557- 1 ตุลาคม 2563 : โฆษกกองทัพบก สำนักงานปฏิบัติภารกิจรักษาความมั่นคงภายใน กองทัพบก
1 เมษายน พ.ศ. 2566 : ผู้อำนวยการสำนักโฆษก สำนักงานปฏิบัติภารกิจรักษาความมั่นคงภายในกองทัพบก
ผลงาน

ตำนานสมเด็จพระนเรศวรมหาราช ภาค ๒ ประกาศอิสรภาพ รับบทเป็น สมเด็จพระเอกาทศรถ (2550)
ตำนานสมเด็จพระนเรศวรมหาราช ภาค ๓ ยุทธนาวี รับบทเป็น สมเด็จพระเอกาทศรถ (2554)
ตำนานสมเด็จพระนเรศวรมหาราช ภาค ๔ ศึกนันทบุเรง รับบทเป็น สมเด็จพระเอกาทศรถ (2554)
ค่าน้ำนม รับบทเป็น สารวัตร(2555)
ตำนานสมเด็จพระนเรศวรมหาราช ภาค ๕ ยุทธหัตถี รับบทเป็น สมเด็จพระเอกาทศรถ (2557)
ตำนานสมเด็จพระนเรศวรมหาราช ภาค ๖ อวสานหงสา รับบทเป็น สมเด็จพระเอกาทศรถ (2558)คู่กับ เต็มฟ้า กฤษณายุธ
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2558 | น้องใหม่ร้ายบริสุทธิ์​ | ช่อง 3 เอชดี | น้าพล | แสดงรับเชิญ |
| 2567 | บุหลันมันตรา | ช่อง 8 | สมเด็จพระเอกาทศรถ |  |
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2562 | บ้านของเรา   ลูกผู้ชายหัวใจทองคำ | ช่อง 5 | ร้อยเอก เผด็จ เหรียญกล้า (พ่อสันติ) | คู่กับ ปัทมา ปานทอง |
| 25 |  | ช่อง 7 |  |  |
ผลงาน > ซิทคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง 7 |  | แสดงรับเชิญ |
| 25 |  | ช่องวัน 31 |  | แสดงรับเชิญ |
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2540 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2565 –  เหรียญจักรมาลา (ร.จ.ม.)